Komisjoni arvamus, mis on esitatud EÜ asutamislepingu artikli 251 lõike 2 kolmanda lõigu punkti c alusel ja Euroopa Parlamendi tehtud muudatuste kohta nõukogu ühisseisukohas ettepaneku kohta, millega käsitletakse Euroopa parlamendi ja Nõukogu direktiivI, millega muudetakse direktiivi 1999/32/EÜ laevakütuste väävlisisalduse osas millega muudetakse Komisjoni ettepanekut EÜ asutamislepingu artikli 250 lõike 2 alusel /* KOM/2005/0212 lõplik - COD 2002/0259 */





[pic] | EUROOPA ÜHENDUSTE KOMISJON | Brüssel 17.05.2005 KOM(2005) 212 lõplik 2002/0259 (COD) KOMISJONI ARVAMUS, mis on esitatud EÜ asutamislepingu artikli 251 lõike 2 kolmanda lõigu punkti c alusel ja Euroopa Parlamendi tehtud muudatuste kohta nõukogu ühisseisukohas ettepaneku kohta, millega käsitletakse EUROOPA PARLAMENDI JA NÕUKOGU DIREKTIIVI, millega muudetakse direktiivi 1999/32/EÜ laevakütuste väävlisisalduse osas MILLEGA MUUDETAKSE KOMISJONI ETTEPANEKUT EÜ asutamislepingu artikli 250 lõike 2 alusel 2002/0259 (COD) KOMISJONI ARVAMUS, mis on esitatud EÜ asutamislepingu artikli 251 lõike 2 kolmanda lõigu punkti c alusel ja Euroopa Parlamendi tehtud muudatuste kohta nõukogu ühisseisukohas ettepaneku kohta, millega käsitletakse EUROOPA PARLAMENDI JA NÕUKOGU DIREKTIIVI, millega muudetakse direktiivi 1999/32/EÜ laevakütuste väävlisisalduse osas 1. TAUST Menetlus - Komisjon esitas 20. novembril 2002 ettepaneku Euroopa Parlamendi ja nõukogu direktiivi kohta,[1] millega muudetakse direktiivi 1999/32/EÜ laevakütuste väävlisisalduse osas, et see võetaks vastu EÜ asutamislepingu artikliga 251 kehtestatud kaasotsustamismenetluse teel. - Euroopa majandus- ja sotsiaalkomitee esitas oma arvamuse 14. mail 2003. - Euroopa Parlament võttis oma seisukoha vastu esimesel lugemisel 4. juunil 2004. - Nõukogu võttis oma ühisseisukoha vastu 9. detsembril 2004. - Euroopa Parlament võttis oma seisukoha vastu teisel lugemisel 13. aprillil 2005. Komisjoni ettepaneku eesmärk Ettepaneku eesmärk on vähendada väävlisisaldust laevakütustes, vähendades sellega laevade vääveldioksiidiheidete (SOx) ja tahkete osakeste mõju keskkonna hapestumisele ja inimeste tervisele. Ühisseisukohas sisalduvad järgmised väävlisisalduse piirmäärad: - 1,5%line kütuse väävlisisalduse piirmäär laevadele Läänemeres (2006), Põhjameres ja La Manche'i väinas (2007) kooskõlas Rahvusvahelises Mereorganisatsioonis kokkulepitud SOx-heidete kontrollpiirkondadega; - 1,5%line kütuse väävlisisalduse piirmäär reisilaevadele, mis teevad regulaarreise ELi sadamatesse või sadamatest (2006); - 0,1%line kütuse väävlisisalduse piirmäär siseveelaevadele ning laevadele, mis on kai ääres ELi sadamas (2010). 2. KOMISJONI MÄRKUSED 2.1. Üldised märkused Euroopa Parlament võttis 13. aprillil 2005 oma täiskogu istungil 32 muudatusest vastu 13 muudatust. Parlamendi poolt vastu võetud 13 muudatust olid osa nõukoguga sõlmitud kompromisspaketist. Nad ei muuda ühisseisukohaga kokku lepitud laevakütuste piirmäärasid. Komisjon võib kõik parandused tervikuna vastu võtta. 2.2. Üksikasjalikud märkused 2.2.1. Muudatused, millega komisjon nõustub Komisjon nõustub põhjenduste osas järgmiste muudatustega: muudatused 1 ja 2 (väiksemad ümbersõnastused direktiivi keskkonna- ja tervishoiualastes põhjendustes); 3 (liigse teksti kustutamine riikide aastaste heitkoguste ülemmäärade osas); 23 (üleskutse pingutada rahvusvaheliste lahenduste leidmiseks enam kui senini); 24 (osutatakse, et direktiiv on esimene samm jätkuvas protsessis); ning 25 (võimendatakse senist teksti väävlivaese kütuse kättesaadavuse kohta). - muudatus 26 , milles täpsustatakse Põhjamere SOx-heidete kontrollpiirkonna jõustumise kuupäeva; - muudatused 27 ja 28 , mis kajastab Rahvusvahelise Mereorganisatsiooni (IMO) nõudeid vastava kütuse kättesaadavuse tagamiseks; - muudatus 29 , millega tehakse erand 0,1%lise kütuse väävlisisalduse nõude puhul laevadele, mis kasutavad sadamates ankrus olles maapealset elektrienergiat; - muudatus 30 , millega nõuatakse jätkuvat heitkoguste vähendamist ja järelevalvet laevade üle, mis kasutavad nõuete järgimiseks alternatiivse vahendina heitgaaside puhastamist; - muudatus 31 , millega nõuatakse, et komisjon oma 2008. aasta läbivaatamise puhul võtaks arvesse ettepanekuid määrata uusi IMO SOx-heidete kontrollpiirkondi ELi meredes ning vähendada väävlisisalduse piirmäärasid nendes piirkondades võimaluse korral 0,5%ni, võttes arvesse tehnoloogilist arengut ja kulutasuvuse analüüsi; ning - muudatus 32 , milles sedastatakse, et komisjon võib oma läbivaatusaruandes esitada ettepanekuid majanduslike vahendite kasutamise kohta alternatiivsete või täiendavate meetmetena. 2.3. Muudetud ettepanek Võttes arvesse EÜ asutamislepingu artikli 250 lõiget 2, muudab komisjon oma ettepanekut eespool osutatud viisil. [1] KOM(2002)595 lõplik (2002/0259 (COD))